चौथे मित्रै ने जिल्लै अपने उस चोर मित्रै गी दीक्खोआ तां बड़े आदर पूर्वक उसी बठालेआ ! पानी धानी लेई पुच्छेआ ! बो चोरै दा मन उस बेल्लै किज बी खाने पीने लई नईं सा ! की जे ओ ते उस बेल्लै अति गै दोआस हा ! उसी दोआस दिक्खियै चौथे मित्रै ने दोआसी दा कारण पुच्छेआ, तां चौरे ने सारी गल्ल खोल्ली सनाई ! ओदी गल्ल सुनियै चौथा मित्र बोलेया, “बस इन्नी सारी गल्लै परा दोआस होई गेदां ऐं ? घरबा नईं औं तेरे ते चलङ्ग ! मेरा तेरा ते जन्म जन्मात्रें दा साथ ऐ !” इन्ना आखियै ओदा ओ चौथा मित्र ओदे ने होई गेआ !